Annar n tsekla tirawit taqbaylit tuɣ-d abrid mi teldi Fransa iɣerbazen-is, tira tebda-d seg yiseggasen n 40 sɣur Belɛid At Ɛli, syen akkin yella-d usnerni deg-s ,anceta yewwi-d i tsekla amaynut, yella-d usnulfu aseklan s waṭas n tewsatin timaynutin i dilulen ama d tullist , amezgun yettwarun ,ungal atg. Ungal d tawsit i d-yufraren gar tewsatin nniḍen n tsekla tamirant, deg-s anaggal yeṭṭef tagnit iwakken ad d-yessenfali ɣef wayen yettidir umdan deg tmetti s tugna d ufariɣ yettak-as udem n tilawt. Ihi yewwid lḥal ad nini belli tasekla tamaziɣt mačči d tin id ilulen iḍelli kan, maca d tin yellan seg zman aqbuṛ, tasekla-agi i yellan d timawit, ulac atas n leqdic id yellan fella-s. Akken yebɣu yili lḥal, tasekla-agi d tin id yesduklen aṭas n tewsatin: tamacahut, inzan, timse3raq, tim3ayin, tamedyazt, amzgun d leṣnaf niḍen n tẓuri. Ɣef wannect-a tenna-d